અમદાવાદ: જોધપુર વિસ્તારમાં ડી-માર્ટથી શરૂ કરીને ઇસરો સુધીના ખાડાટેકરાવાળા ટુ લેયર રસ્તાને સરખા થવા માટે વાહનચાલકોએ હજુ એક મહિનો રાહ જોવી પડશે. જોધપુર વિસ્તારમાં કોઇ ને કોઇ કારણસર ખોદકામ, રિપેરિંગ કામ, કેબલિંગનું કામ, પાણીની પાઇપલાઇનનું કામ જેવાં અનેક કારણસર રસ્તાઓ હજુ માંડ વાહન ચલાવવા લાયક થાય ત્યાં જ ફરી ડિસ્કો રોડ બની જાય છે. જોધપુર વિસ્તારના ખાડાટેકરાવાળા રસ્તાઓથી અકળાઇને લોકોએ જાહેરમાં રસ્તાની બિસમાર હાલતની ટીકા કરતાં બોર્ડ લગાવ્યાં હતાં.